**УСЛОВИ ЗА РАБОТА**

**За експерт за baseline study за социјални претпријатија во Македонија**

**За проектот**

Главна цел на проектот е да поттикне економско зајакнување и развој на социјални претпријатија предводени од млади. Преку различни активности, проектот ќе обезбеди можности за градење капацитети за невработени млади лица, a истовремено ќе ги води низ процес на саморазвој и раст во полето на социјалното претприемништво како модерен начин на самовработување. Проектот се стреми да воспостави поволна средина за младинско социјално претприемништво со што би се намалила невработеноста кај младите; да ги зајакне компетенциите и капацитетите на ранливите млади; да го промовира социјалното претприемништво предводено од млади; да ги вклучи младите во социјалните претпријатија како и да обезбеди простор за прибирање средства за имплементација на нови идеи за социјални претпријатија. Главни активности на проектот се: детална анализа на социјалното претприемништво, градење на капацитетите преку обуки за меки вештини, претприемништво, прибирање средства и вклучување во заедницата, финансиска поддршка за социјални претпријатија преку грантова шема, веб платформа за прибирање финансиски средства која исто така ќе служи и  како национален ресурсен центар за социјално претприемништво како и  креирање на Национален акциски план за младинско вработување 2022-2025.

**За ангажманот**

Експертот/правниот субјект ангажиран за изработка на baseline study е предвидено својот ангажман да го заврши помеѓу 01 април и 31 мај 2022. За ангажманот се предвидени вкупно 25 консултантски денови. На експертот на располагање ќе му стојат ресурсите на Националниот младински совет на Македонија, вклучувајќи го и проектниот тим. Со избраниот експерт/правен субјект ќе се одржи информативен состанок за проектот каде ќе се специфицира методологијата по која ќе биде изработена анализата. Ангажираниот експерт/правен субјект ќе биде исплатен по целосното завршување на анализата и по нејзиното одобрување од страна на донаторот.

**Очекувани резултати**

Експертот/правниот субјект ќе треба да:

* Мапира постоечки социјални претпријатија кои функционираат во Македонија;
* Мапира области во кои работат постоечките социјални претпријатија;
* Мапира услуги/продукти кои ги нудат овие социјални претпријатија;
* Креира на регистар на социјални претпријатија (име на претпријатие, мејл адреса, телефонски број на одговорно лице, адреса, локација);
* Процени капацитетите со кои располагаат социјалните претпријатија;
* Го добие бројот на вработени и демографски податоци за вработени во социјалните претпријатија.

**Потребни квалификации**

Експертот/правниот субјект треба да ги исполнува следните услови:

* Најмалку 5 години искуство во работа во областа на социјалното претприемништво;
* Завршено високо образование ќе се смета за предност;
* Најмалку 5 години искуство во областа на креирање на анализи и прибирање на податоци;
* Претходно искуство во соработка со граѓански сектор;
* Најмалку 5 години постоење и активно работење (доколку се аплицира како правен субјект).

**Начин на аплицирање**

Понудата се се доставува до Национален младински совет на Македонија (ул.Вељко Влаховиќ 7/1-1, 1000 Скопје) или скенирана на е-поштa applications@nms.org.mk. Како наслов на електронската порака наведете: ,,Апликација/Понуда за тендер бр. IPA/2021/427-552/2022/03-11/1, најдоцна до 20.03.2022.

Во апликацијата потребно е да се содржани следните документи:

* Финансиска понуда (документ во прилог, анекс 1, анекс 3)
* Tековна состојба на добавувачот (доколку е правно лице), не постара од една година
* Методологија (анекс 6)
* Биографија на експертот со референци/Портфолио на правниот субјект и биографии на тимот кој ќе работи на анализата
* Потпишана изјава за ексклузивност и достапност, (документ во прилог, анекс 5)
* Потпишана изјава (за правни субјекти) дека нема правни пречки за реализација на активноста (документ во прилог, анекс 4).